KOMISIJOS REGLAMENTAS (EB) Nr. 548/2009
2009 m. birželio 24 d.
iš dalies keičiantis Reglamentą (EB) Nr. 760/2008, kuriuo nustatomos išsamios Tarybos reglamento (EB) Nr. 1234/2007 taikymo išduodant leidimus sūrio gamyboje naudoti kazeiną ir kazeinatus taisyklės
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 121 straipsnio i punktą kartu su 4 straipsniu,
kadangi:
(1)
Reglamento (EB) Nr. 1234/2007 100 straipsnyje, iš dalies pakeistame 2009 m. sausio 19 d. reglamentu (EB) Nr. 72/2009 dėl bendros žemės ūkio politikos pakeitimų, iš dalies keičiančiu reglamentus (EB) Nr. 247/2006, (EB) Nr. 320/2006, (EB) Nr. 1405/2006, (EB) Nr. 1234/2007, (EB) Nr. 3/2008 ir (EB) Nr. 479/2008 bei panaikinančiu reglamentus (EEB) Nr. 1883/78, (EEB) Nr. 1254/89, (EEB) Nr. 2247/89, (EEB) Nr. 2055/93, (EB) Nr. 1868/94, (EB) Nr. 2596/97, (EB) Nr. 1182/2005 ir (EB) Nr. 315/2007 (2), nustatyta, kad gali būti teikiama pagalba už nugriebtą pieną, perdirbtą į kazeiną ir kazeinatus.
(2)
Reglamentu (EB) Nr. 72/2009 iš dalies pakeitus Reglamento (EB) Nr. 1234/2007 119 straipsnį, nebereikalaujama gauti išankstinio leidimo gaminant sūrius naudoti kazeiną ir kazeinatus, išskyrus jei pagalba mokama pagal Reglamento (EB) Nr. 1234/2007 100 straipsnį ir jei Komisija nusprendžia, kad gaminant sūrius kazeiną ir kazeinatus galima naudoti tik turint tą leidimą.
(3)
Jei pagalbos už Bendrijoje pagamintą nugriebtą pieną, perdirbtą į kazeiną ir kazeinatus, dydis nustatytas pagal Reglamento (EB) Nr. 1234/2007 100 straipsnį, turėtų būti laikomasi išsamių tokių leidimų išdavimo taisyklių.
(4)
Komisijos reglamente (EB) Nr. 760/2008 (3) nustatytos išankstinių leidimų naudoti kazeiną ir kazeinatus, kurie turėjo būti išduodami pagal 119 straipsnį iki jo pakeitimo Reglamentu (EB) Nr. 72/2009, išdavimo taisyklės. Atsižvelgiant į dabartinę padėtį, kai pagalba neteikiama, o turėti išankstinį leidimą nebereikalaujama, Reglamento (EB) Nr. 760/2008 taikymo sritis turėtų būti iš dalies pakeista, kad būtų nustatytos tų taisyklių taikymo sąlygos.
(5)
Todėl būtina atitinkamai iš dalies pakeisti Reglamentą (EB) Nr. 760/2008.
(6)
Siūlomas pakeitimas turėtų būti taikomas nuo 2009 m. liepos 1 d. - dienos, kurią pradedami taikyti atitinkami Reglamentu (EB) Nr. 72/2009 nustatyti pakeitimai.
(7)
Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 760/2008 1 straipsnio 1 dalis pakeičiama taip:
„1. Šiame reglamente nustatomos leidimų gaminant sūrius naudoti kazeiną ir kazeinatus išdavimo taisyklės, jei:
a)
pagalbos dydis nustatytas pagal Reglamento (EB) Nr. 1234/2007 100 straipsnį ir
b)
laikoma, kad, kaip nustatyta to reglamento 119 straipsnyje, gaminant sūrius naudoti kazeiną ir kazeinatus būtina.
Tie leidimai atitinkamų įmonių prašymu, pateikus išankstinį rašytinį įsipareigojimą sutikti su šio reglamento 3 straipsnio nuostatomis ir jų laikytis, išduodami 12 mėnesių laikotarpiui.“
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2009 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. birželio 24 d.